প্রিয়া সিনেমা (কলকাতা)
প্রিয়া সিনেমা হল একটি ইউনিপ্লেক্স সিনেমা হল। এটি কলকাতার দেশপ্রিয় পার্কের রাসবিহারী এভিনিউতে অবস্থিত। সিনেমা হলটি ব্যবস্থাপনা পরিচালক অরিজিৎ দত্তের নেতৃত্বে প্রিয়া এন্টারটেইনমেন্টস প্রাইভেট লিমিটেড দ্বারা পরিচালিত হয়। এই সিনেমা হলটি পূর্ব ভারতের অন্যতম এক সিনেমা হল যেখানে ডলবি অ্যাটমোস (সাউন্ড সিস্টেম), জেনন ক্রিস্টি প্রজেক্টর, রিকলাইনার আসন, কুবিই ডিজিটাল প্রজেকশন সিস্টেম, হার্কনেস স্ক্রিন এবং ২কে প্রোজেকশন সিস্টেমের মতো বৈশিষ্ট্য রয়েছে।